இந்த சிவபிரதிஸ்தான் அமைப்பின் தலைவரான சம்பாஜி பிடே மீது பீமா கோரேகான் இடத்தில் தலித்களுக்கு எதிராக ஜனவரி 1 அன்று கலவரம் நடத்தியதற்காக புனே காவல்துறை இரண்டு வழக்குகளை பதிவு செய்துள்ளது கவனிக்கத்தக்கது. சுதந்திர தினம் மற்றும் ஹஜ் பெருநாளைக்கு முன்னர் இவர்கள் கைது செய்யப்பட்டதால் பெரும் அசம்பாவிதங்கள் தவிர்க்கப்பட்டன. இல்லையென்றால் குண்டுகளை வெடிக்கச் செய்து முஸ்லிம்கள் மீது பழியை போட்டு ஒட்டுமொத்த சமூகத்தையும் வேட்டையாடி இருப்பார்கள். இவர்களிடம் இருந்து கைப்பற்றப்பட்ட வெடிகுண்டுகள் வெடிப்பதற்கு தயார் நிலையில் இருந்தன என்று காவல்துறை கூறியிருப்பது இவர்கள் மிகப்பெரும் சதியை அரங்கேற்ற இருந்தனர் என்பதை உணர்த்துகிறது. துப்பாக்கி மற்றும் வெடிகுண்டுகளை பயன்படுத்தி இந்துத்துவாவினர் தீவிரவாத செயல்களில் ஈடுபடுவதை இந்த கைதுகள் மீண்டும் நிரூபித்துள்ளன.